Diari Oficial de la Generalitat Valenciana


Sumari del DOGV 9209, del 05-11-2021 (2021/11972)

RESOLUCIÓ de 28 d'octubre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció, establits en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11107


Data del document
:   28-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 28 d'octubre de 2021, del conseller d'Educació, Cultura i Esport, per la qual s'amplia el termini de presentació de la documentació justificativa de la subvenció, establits en la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies. [2021/11363]  
  
  
El punt huit del punt resolutiu catorzé de la Resolució estableix que el termini màxim per a presentar la justificació és de tres mesos a comptar de la data de la publicació de la resolució de concessió en el DOGV, i en tot cas fins al 15 de novembre de 2021, d'acord amb l'article 19.1 de l'Ordre de bases.  
Atés que la data de publicació de la convocatòria en el DOGV ha estat el 22 d'octubre de 2021, que el termini de presentació de sol·licituds és el 8 de novembre i la data de publicació de la resolució de concessió no serà abans del dia 15 de novembre.  
Atés que la modificació es produeix abans d'acabar el termini de la justificació de l'activitat, que no perjudica drets de tercers i que les bases no prohibeixen la modificació.  
Atés el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques, vista la proposta del director general de Política Lingüística i Gestió del Multilingüisme de 27 d'octubre de 2021, resolc:  
  
Modificar el punt huit del punt resolutiu catorzé de la Resolució de 14 d'octubre de 2021, del conseller d'Educació, Cultura i Esport, per la qual es convoquen, per a 2021, les subvencions per al foment del valencià en l'àmbit dels mitjans de comunicació i publicacions privats i agències de notícies (DOGV 9200, 22.10.2021), i establir el dia 3 de desembre de 2021 com a data límit de presentació de la documentació justificativa de la subvenció.  
  
Aquesta resolució produirà efectes des del dia de la signatura.  
  
València, 28 d'octubre de 2021.- El conseller d'Educació, Cultura i Esport: Vicent Marzà i Ibáñez.